“ทองไทย” ขึ้น 100 บาท ตลาดโลกกังวล ค่าดอลล์อ่อน-ตัวเลขว่างงานสหรัฐ สูงกว่าคาด
"สมาคมค้าทองคำ" รายงานราคาทอง เปิดตลาดเช้านี้ “ทองไทย” เช้านี้ปรับขึ้น 100 บาท ตลาดโลกกังวล ค่าดอลล์อ่อน-ตัวเลขว่างงานสหรัฐ พุ่งสูงกว่าคาด 
"สมาคมค้าทองคำ" รายงานราคาทอง เปิดตลาดเช้านี้ “ทองไทย” เช้านี้ปรับขึ้น 100 บาท ตลาดโลกกังวล ค่าดอลล์อ่อน-ตัวเลขว่างงานสหรัฐ สูงกว่าคาด
25 ก.ย. 2563

สมาคมค้าทองคำ รายงานราคาทอง (96.5%) วันนี้ (25 ก.ย..63) เมื่อเวลา 09.25 น.ที่ผ่านมา ปรับขึ้น 100 บาท เมื่อเทียบกับประกาศราคาซื้อขายครั้งสุดท้ายของวันพฤหัสบดี ที่มีการประกาศราคาทั้งหมด 8 รอบ(ลดลง 6 รอบ / เพิ่มขึ้น 2 รอบ) ราคารวมปรับลดลงแรง 400 บาท
โดยราคาทองคำแท่ง รับซื้ออยู่ที่บาทละ 27,750.00 บาท ขายออกที่ราคาบาทละ 27,850.00 บาท
ทองรูปพรรณ รับซื้ออยู่ที่ราคาบาทละ 27,257.68 บาท ขายออกที่บาทละ 28,350.00 บาท
ราคาทองคําตลาดโลกเช้านี้เคลื่อนไหวที่บริเวณ 1,867 ดอลลาร์ หลังจากปิดตลาดเมื่อคืนที่ผ่านมาเพิ่มขึ้น 8.5 ดอลลาร์ สู่ระดับ 1,876.9 ดอลลาร์ เนื่องมาจากได้รับแรงหนุนจากการเข้าซื้อเก็งกำไรหลังจากทองคำร่วงลงติดต่อกัน 3 วันทำการก่อนหน้านี้ นอกจากนี้ การกลับมาอ่อนค่าของสกุลเงินดอลลาร์ หลังการเปิดเผยจำนวนคนว่างงานรายสัปดาห์สหรัฐที่เพิ่มขึ้นสูงเกินคาด เป็นอีกปัจจัยหนุนต่อตลาดทองคำ ทองในประเทศเปิดตลาดปรับขึ้น 100 บาท หลังปรับลดลงติดต่อกัน 4 วันทำการ
เมื่อคืนที่ผ่านมาสกุลเงินดอลลาร์สหรัฐเริ่มกลับมาอ่อนค่า ภายหลังสหรัฐประกาศจำนวนผู้ขอรับสวัสดิการว่างงานรายสัปดาห์ที่เพิ่มขึ้น 870,000 ราย ซึ่งสูงกว่าตัวเลขคาดการณ์ว่าจะอยู่ที่ระดับ 845,000 ราย
รายงานเศรษฐกิจสำคัญของสหรัฐในคืนวันนี้ ติดตามการประกาศยอดสั่งซื้อสินค้าคงทนเดือนส.ค. ตัวเลขคาดการณ์จะเพิ่มขึ้น 1.2% แต่ชะลอตัวลงจากที่เดือนก.ค. ที่เพิ่มขึ้น 2.6%